જેમ અધ્યક્ષને સભાગૃહનું સંચાલન રાજકીય પક્ષાપક્ષીથી પર રહીને અને કોઈની શેહ-શરમમાંઆવ્યા સિવાય તટસ્થતાથી કરવાનું હોય છે તે જ રીતે વિધાનસભા સચિવાલયે પણ તેની કામગીરી કોઈની શેહ-શરમમાં આવ્યાં સિવાય તટસ્થતાથી બજાવવાની હોય છે અને તેની કામગીરી તટસ્થાથી બજાવી શકે અને અધ્યક્ષને તટસ્થ સલાહ આપી શકે તે માટે જ તેને કોઈ મંત્રી કે સરકારના સચિવાલયના વિભાગના તાબા હેઠળ ન રાખતા અલગ રાખવાની જોગવાઈ બંધારણની કલમ ૧૮૭ માં કરવામાં આવી છે.